Drukqs

Drukqs (נכתב כ-drukQs) הוא אלבום האולפן החמישי של אפקס טווין, כינוי של המוזיקאי האלקטרוני הבריטי ריצ'רד ד. ג'יימס, שיצא בשנת 2001 בחברת התקליטים ווארפ. זהו אלבום כפול הנע בין רצועות של מקצבים בהשראת דראם אנד בייס וקטעי פסנתר קלאסיים הנשלטים על ידי מחשב<ref name=":8"></ref><ref name=":1"></ref> הוא כולל את יצירת הפסנתר "Avril 14th", אחת ההקלטות הידועות ביותר של ג'יימס.<ref name=":2"></ref>

Drukqs זכה לביקורות מעורבות, כאשר מבקרים רבים ראו בו כאלבום ירוד מאלבומיו המוקדמים.<ref name=":3"></ref> האלבום הגיע למקום ה-22 במצעד האלבומים הבריטי.<ref></ref> ג'יימס לא הוציא אלבום נוסף תחת הכינוי אפקס טווין עד Syro.

== רקע ==
ג'יימס החליט להוציא את Drukqs בעיקר כדי לעקוף דליפה פוטנציאלית לאחר שהשאיר בטעות נגן MP3 שהכיל 180 רצועות שלא שוחררו במטוס בזמן שטס לסקוטלנד עם מייסד ריפלקס רקורדס (Rephlex Records) גרנט וילסון-קלארידג': "חשבתי, 'הם פאקינג הולכים להגיע לאינטרנט במוקדם או במאוחר אז אני יכול באותה מידה להוציא מזה אלבום".<ref name=":1" /> הוא תכנן שזו תהיה הוצאתו הסופית כחלק מהחוזה עם ווארפ.<ref name=":4"></ref> על אורך שני הדיסקים של האלבום, אמר ג'יימס כי "הדרך שבה אני מאזין למוזיקה עכשיו היא שאני קונה דיסק, שם אותו במחשב ופשוט לוקח את הרצועות שאני רוצה בכל מקרה. אני מקווה שאנשים יעשו את אותו הדבר עם הדיסק הזה".<ref name=":4" />

רוב שמות הרצועות כתובים בקורנית, או בשמות מקודדים.<ref name=":5"></ref> ג'יימס הצהיר כי שם האלבום אינו קשור לסמים, וכי הוא "רק מילה שהוא המציא".

== מוזיקה ==
Drukqs מכיל שירים מלפני "שבע או שמונה שנים", לדברי ג'יימס, אם כי רוב האלבום היה חדש יחסית.<ref name=":4" /> האלבום הוא אלבום כפול הכולל בערך שני סגנונות: רצועות מהירות ומתוכנתות המשתמשות בברייקביטים מוגזמים של דראם אנד בייס,<ref name=":6"></ref> וקטעי פסנתר קלאסיים<ref name=":8" /> שנעשו באמצעות כלים שנשלטים על ידי מחשב עם MIDI, וכמה מנגנוני תופים מבוססי סולנואידים.<ref name=":7"></ref> Keymag תיאר אותו כ"מעבר חסר מנוחה מדריל נ' בייס הכי 'אסידי' שלו לקטעי פסנתר מפוארים להפליא בהשראת ג'ון קייג'".<ref></ref> NME ציין כי האלבום נע בין טכנו, דראם אנד בייס ורייב מתחילת שנות ה-90, בעוד קטעי הביניים של הפסנתר הושוו לעבודתו של אריק סאטי.<ref name=":8" />

ג'יימס אמר כי "הרבה מהשירים נשמעים בסגנון די ישן, אני חושב. עשיתי המון שירים שהם ממש חדשים בסגנון ולא נשמעים כמו שום דבר אחר, אבל לא רציתי להוציא את השירים האלה".<ref name=":4" /> בעודו מכיר בדמיון לאלבומיו הקודמים, אמר ג'יימס כי "לא עשיתי משהו בפירוט רב כל כך לפני כן".<ref name=":4" /> על תכנות התופים המורכב של האלבום, הוא אמר: "זה די דומה לסולואים של גיטרה, רק עם תכנות אתה צריך להשתמש במוח שלך. הדבר החשוב ביותר הוא שתהיה לזה השפעה רגשית כלשהי עליי, ולא רק 'אה, זה ממש חכם'".<ref name=":5" />

בשנת 2015 הוציא ג'יימס את המיני-אלבום Computer Controlled Acoustic Instruments pt2, הכולל רצועות אינסטרומנטליות נוספות בשליטת מחשב, כהמשך ל-Drukqs.<ref name=":7" />

== ביקורות ==
Drukqs הוא בין האלבומים "המפלגים ביותר" של ג'יימס, כאשר אולי וורוויק ממגזין Crack ציין כי הוא עורר "זעם נרחב בקרב מבקרי מוזיקה, שנראה כי הביקורת העיקרית שלהם הייתה שג'יימס סיפק משהו שמזכיר את האלבומים הקודמים, ולא איזה אופן חדש ונועז של ביטוי אלקטרוני".<ref></ref> באתר Metacritic, המקצה דירוג מנורמל מתוך 100 לביקורות ממבקרי המיינסטרים, קיבל האלבום ציון ממוצע של 66, בהתבסס על 21 ביקורות.<ref></ref>

ב-2001, אלכס נידהם מ-NME כינה את האלבום כ"יפה" ו"בולט בכל טוב".<ref name=":8" /> עם זאת, סיימון ריינולדס ביקר את האלבום כ"לא מרשים" ו"לכוד על ידי הפוטנציאל לשינויים אינפיניטסימליים", והצהיר כי הוא "נשמע רק כמו הרחבה קלה של צליל האפקס בסביבות Richard D. James Album מ-1996 ו-Come to Daddy מ-1997".<ref name=":6" /> פיצ'פורק תיאר את רצועות הדריל נ' בייס של האלבום כ"זריקות לעבר ולא לסיכויים על העתיד, ועם כל הכוח הקומפוזיציוני שלהם, חסר אלמנט של מיסטיקה של אפקס טווין".<ref></ref> דייב סימפסון מהגרדיאן הצהיר כי "הרבה שירים מ-Drukqs נשמעים כמו הדים חלשים יותר של דברים שאפקס טווין עשה בעבר, ששום סוג של מכונות תופים היפראקטיביות או כותרות טיפשיות לא יכול להסוות".<ref></ref> פט בלאשיל מהרולינג סטון כינה את Drukqs "האלבום הכי לא רלוונטי עד כה", והוסיף כי "השמועה אומרת שג'יימס פשוט טען את האלבום הזה עם יציאות שגוזלות מקום בכונן הקשיח שלו במשך שנים, ואז הוציא את האלבום כדיל ברייקר עם חברת התקליטים שלו, ווארפ".<ref></ref> עם זאת, ב-The Rolling Stone Album Guide, המבקר סשה פריר-ג'ונס הצהיר כי "באופן מוזר שנדחה על ידי רבים, Drukqs הוא לעיתים קרובות מרהיב".<ref name=":3" />

קטע הפסנתר "Avril 14th" הפך לאחד השירים הפופולריים ביותר של ג'יימס, ומאוחר יותר נעשה בו שימוש בסרטים, במערכון של סאטרדיי נייט לייב ובשיר "Blame Game" של קניה וסט.<ref name=":2" /> נכון לאפריל 2017, השיר היה השיר המושמע ביותר של ג'יימס בספוטיפיי, עם כ-124 מיליון סטרימינג. לפי מדד זה, זהו השיר הידוע ביותר שלו.<ref name=":2" />

== רשימת רצועות ==
=== תקליטור ===

=== תקליט ===

== קישורים חיצוניים ==
 

== הערות שוליים ==

קטגוריה:אלבומי 2001
קטגוריה:אלבומים באנגלית
קטגוריה:אלבומי חברת סייר רקורדס
קטגוריה:אלבומי אפקס טווין